 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት መንግስቲ ኢትዮጵያ ክሲ ከይመስረተ ንተቓወምትን ጋዜጠኛታትን ንነዊሕ እዋን ኣሲሩ ኣምነስቲ 15 ነሓሰ 2020 ምንጪ ስእሊ, Reuters ሰበ ስልጣን ኢትዮጵያ ካብ መወዳእታ ወርሒ ሰነ 2020 ጀሚሮም ክሲ ዘይተመስረቶም ብዓሰርታት ዝቑጸሩ ኣባላት ተቓወምቲ ሰልፊታትን ጋዜጠኛታትን ኣሲሮም ክብል ተሓላቒ ሰብኣዊ መሰላት ሂዩማን ራይትስ ዎች ገሊጹ ቀጻሊ ግህሰት ሰብኣዊ መሰላት ሻቕሎት ከም ዝፈጠረሉ ዝገለጸ እቲ ትካል ድሕሪ እቲ ኣብታ ሃገር ተላዒሉ ዝነበረ ናዕቢ ፖሊስን ዓቀብቲ ሕግን ዝኣሰሩዎም ውልቀ ሰባት እቲ ዝቐረበሎም ክሲ ናብ ቤት ፍርዲ ከቕርቡን ኣበይ ተኣሰሮም ከምዝርከቡ ክገልጽን ምስ ጠበቓታቶምን ቤተሰቦምን ክራኸቡ ከፍቅዱሎምን ሓቲቱ ሰብ መዚ ኢትዮጵያ ካብቲ ኣሲርካ ምምርማር ዝብል ዝጸንሐ ኣሰራርሓ ኣይተናገፉን ዘለው ሓቅን ርጡብ መረዳእታን ሒዞም ክሲ ክምስርቱ ይግባእ ትብል ዳይሬክተር ምብራቕ ኣፍሪካ ሂዩማን ራይትስ ዎች ላቲሺያ ባደር ድሕሪ ቕትለት ሃጫሉ ሁንዴሳ ኣብ ዝተፈላለዩ ከባቢታት ኦሮሚያ ብዝተላዕለ ናዕቢ ኣስታት 178 ሰባት ከም ዝሞቱ ዝጠቅስ ጸብጻብ ተሓላቒ መሰላት ካብቶም ተሳተፍትን ሓዘንተኛታትን ብሓይልታት ጸጥታ ከምዝተቐትሉ ይሕብር ኣብቲ ክልል ብዝተፈጸመ ሃይማኖትን ዓሌትን መሰረት ዝገበረ መጥቃዕቲውን ሰባት ከም ዝሞቱ ብርክት ዝበለ ንብረት ከም ዝዓነወን በዚ ምኽንያት ድማ ብዙሓት ከም ዝተዘናበሉን ጠቒሱ ብ30 ሰነ 2020 ፖሊስ ፌደራል ኣዲስ ኣበባ ኣባል ፌደራሊስት ኮንግረስ ኦሮሞ ጃዋር መሓመድ ኣመራርሓ እቲ ሰልፊ ኣቶ በቀለ ገርባ እስክንድር ነጋን ካብ ኣዲስ ኣበባ ወጻኢ ዘለው ኣመራርሓ ዝርከቡዎም ልዕሊ 9 ሽሕ ሰባትን ተኣሲሮም ይብል ኣምነስቲ መንግስቲ ኢትዮጵያ ንተቓወምቱ ክኣስር ምጅማሩ ኮኒኑ ሃጫሉ ሁንዴሳ እቲ ዝተቐትለ ጅግና ዓርከይ ኣምነስቲ ኢንተርናሽናል ቅትለት ሙዚቀኛ ሃጫሉ ሁንዴሳ ብናጻ ወገን ክጻረ ጸዊዑ ንሓርነት እናዘየመ ዝተቐትለ ውሩይ ኢትዮጵያዊ ድምጻዊ ሃጫሉ ሁንዴሳ ብተወሳኺ ክሳብ ሕጂ ኣበይ ከም ዝርከብ ዘይፍለጥ ኣባል ግንባር ናጽነት ኦሮሞ ኦነግ ለሚ በግና ኣቶ ልደቱ ኣያሌው ኣባላት ኣመራርሓ ህወሓት ተወልደ ገብረጻድቃንን ብርሃኑ ጽጌንውን ተኣሲሮም ኣለው ኢሉብተወሳኺ ፖሊስ ኬንያዊ ጋዜጠኛ ያሲን ጁማ ጋዜጠኛታት ኦኤምኤን ዝነበሩ ጉዮ ዋሪዮን መለሰ ድሪባን ዝርከቡዎም ብርክት ዝበሉ ጋዜጠኛታት ከም ዝኣሰሩ ሂዩማን ራይትስዎች ገሊጹ ፖሊስ ኦሮሚያ ድሃይ ብርክት ዝበሉ ኣባላት ኦነግ ብምሕባእ ምስ ጠበቓታቶምን ስድርኦምን ንከይራኸቡ ከም ዝኸልከለ ዝጠቅስ እቲ ጸብጻብ እዚ ንከቢድ ጥሕሰት ሰብኣዊ መሰላት ዘቃልዕ ክብል ይኹንኖ ዓቃቢ ሕጊ ፌደራል እቲ ገበን መዓስን ኣበይን ከምዝተፈጸመ ብዝግባእ ንምጽራይ ስርሑ የሰላስል ከምዘሎ ዝገልጽ እቲ ጸብጻብ ብዘይ ዝኾነ ክሲ ንሓያሎ መዓልታት ኣብ ትሕቲ ቁጽጽር ከምዝጸንሑ ምግባር ግን ንሓደ ጥርጡር ክሳብ ክንደይ ጸቕጢ ከምዝፈጥረሉ ግን ምላሽ ከም ዘይተዋህቦ ይሕብር ይኹንምበር እቶም ኣብ ትሕቲ ቑጽጽር ፖሊስ ዝርከቡ ፖለቲከኛታትን ጋዜጠኛታትን ንኮሮናቫይረስ ኣብ ዘቃልዑዎም ዝተፈላለዩ ቦታታት ከም ዝርከቡ ብምግላጽ መንግስቲ ኢትዮጵያ ኣብ ቤት ማእሰርቲ ከጋጥም ንዝኽእል መልከፍቲ እቲ ቫይረስ ንምንካይ ሰባት ብዘይ ፍርዲ ንዝተናውሐ ግዜ ኣብ ቤት ማእሰርቲ ክጸንሑ የብሎምን ዝብል ምኽሪ ዓለምለኻዊ ሰብ ሞያ ጥዕና ኣቓልቦ ክግበሮ ኣተሓሳሲቡ ተዛማዲ ትሕዝቶ ድምጺ ሚልዮናት ዝነበረ ሃጫሉ ሁንዴሳ ኣብ ሓደ ወርሑ እንትዝከር30 ሓምለ 2020 ሂዩማን ራይትስ ዎች ዕጡቓት ሑቲ ኢትዮጵያዊያን ስደተኛታት ቐቲሎም13 ነሓሰ 2020 ሊባኖስ ዛንታ ናይታ ጠንቂ ነትጒ በይሩት ዝኾነት ምስጢራዊት ኣረጊት መርከብ12 ነሓሰ 2020 ብደሆታትን ሻቕሎትን ኤርትራውያን መንእሰያት ኣብ እዋን ኮሮናቫይረስ13 ነሓሰ 2020 ኣብ እዋን ኮሮናቫይረስ ጉዕዞ ትሓስቡዶ? 